שינוי בהנחיות מס הכנסה - זקיפת שווי שימוש בהסעות הטכניון – קווי חיפה נשר

עובד/ת יקר/ה

1. בשנת 2004 פורסמה הוראת ביצוע של מס הכנסה (20/2004 מיום 9/9/2004 המצ"ב) המחייבת מעסיקים המעמידים לרשות עובדיהם הסעה מאורגנת לעבודה, לזקוף בשכר העובדים את עלות ההסעה.
2. מס הכנסה מחייב את הטכניון לזקוף שווי ההטבה למס בגין השימוש בהסעות, החל מינואר 2015.
3. המשמעות של זקיפת שווי הטבה היא הוספת סכום ההטבה, שאינו משולם בפועל לעובד בכסף, לבסיס השכר החייב בתשלום מיסים. על מנת להמחיש את העניין, ניתן לראות דוגמה לכך ביחס לפטור משכר לימוד – לעובדים הנהנים מפטור משכר לימוד לבני משפחתם, שווי ההטבה נזקף בשכרם.
4. על פי הנחיות מס הכנסה, סכום הזקיפה לכל אחד ואחת מכם מחושב לפי עלות ההסעה למעסיק חלקי מספר העובדים הנוסעים בהסעה. בהסעות באזור חיפה ונשר העלות נטו המשוערת לעובד היא כ-183 ₪ לחודש. \*פירוט התחשיב בתחתית העמוד.
5. החל ממשכורת חודש נובמבר 2015 ייזקף שווי ההסעה בשכרך.
6. הזקיפה מבוצעת ללא קשר למספר ימי השימוש בהסעה במהלך החודש.
7. עובד המעוניין להפסיק את השימוש בהסעה יודיע על כך לאגף משאבי אנוש בכתב לכתובת דואר אלקטרוני InbarDe@technion.ac.il עד 3 ימי עבודה לפני סוף החודש והחל מהחודש העוקב תופסק הזקיפה.
8. הוראת מס הכנסה היא לבצע את זקיפות השווי רטרואקטיבית מתחילת שנת 2015. כדי להקל על העובדים אנו בודקים אפשרויות לפתרון בעיה זו יחד עם נציגי הארגונים, ההסתדרות והנהלת הטכניון, והכל בכפוף להוראות הדין.

\* העלות הממוצעת של ההסעה למעסיק היא 555 ₪. כאשר מבצעים זקיפת שווי מס, העלות נטו לעובד היא המכפלה של סכום זה באחוז המס השולי שלו כמופיע בתלוש השכר וכן בתוספת 12% ניכוי ביטוח לאומי וביטוח בריאות. לדוגמא, אם אחוז המס השולי הוא 21%, כדי לחשב את העלות נטו יש להכפיל את סכום הזקיפה ב-33% (12%+21%), כלומר העלות נטו במקרה זה היא כ-183 ₪ לחודש.

לתשומת ליבך, שימוש בתחבורה ציבורית רגילה במקום בהסעות הטכניון מזכה אותך בסך 246 ₪ ברוטו (תשלום חופשי חודשי). מסכום זה מנוכים 33% מיסים שהם כ-81 ₪ ועוד 5% הפקדה לקופת גמל שהם כ-12 ₪ (בנוסף להפקדת סכום זהה בקופה על ידי הטכניון) כלומר עלות נטו של כ-93 ₪.

לשאלות בנושא ניתן לפנות לסגן סמנכ"ל משאבי אנוש לדוא"ל zeevg@technion.ac.il או לטלפון 4549 או לתאם פגישה אישית.

בברכה,

אריאל חזן

סמנכ"ל משאבי אנוש